ມີການຈັບກຸມ ການຂາຍປີ້ ເຕະບານໂລກ ທີ່ຜິດກົດລະບຽບ (ວີດີໂອ/ສະໄລດ໌) 
ມີການຈັບກຸມ ການຂາຍປີ້ ແຂ່ງຂັນເຕະບານໂລກ ທີ່ແຈກຢາຍໃຫ້ລ້າ ໂດຍຜູ້ອຳນວຍການ ທີ່ພົວພັນກັບບໍລິສັດ​ຕ້ອນຮັບ ໄດ້​ຖືກ​ກັກ​ໂຕ​ໄວ້​ ໃນ​ວັນ​ຈັນ​ວານ​ນີ້.
ການແຂ່ງຂັນເຕະບານໂລກຮອບສີ່ທີມຄູ່ທຳອິດ ມີກຳນົດຈະເລີ້ມ ຂື້ນ ໃນເວລາ 4 ໂມງແລງ ວັນອັງຄານມື້ນີ້ ຫລືປະມານອີກ 8 ຊົ່ວ ໂມງ ລະຫວ່າງປະເທດເຈົ້າພາບບຣາຊິລແລະເຢຍຣະມັນຢູ່ທີ່ເດີ່ນ Belo Horizonte ເຖິງແມ່ນວ່າຈະໄດ້ປຽບ ຍ້ອນຫຼິ້ນຢູ່ເດີ່ນປະເທດຂອງຕົນເອງກໍ ຈິງ ແຕ່ບັນດາຜູ້ສັງເກດການຫລາຍຄົນເຊຶ່ອວ່າ ເຢຍຣະມັນ ຈະ ໄດ້ໄຊຊະນະ ເພາະວ່າບຣາຊິລ ຈະຕ້ອງລົງແຂ່ງຂັນໂດຍປາດ ສະຈາກດາຣານັກເຕະ ທ້າວ Neymar ແລະກັບ ຕັນທີມທ້າວ Thiago Silva ທ້າວ Silva ໄດ້ຮັບບັດເຫລືອງສອງເທື່ອ ອັນ ເປັນຜົນສະທ້ອນໃນທັນທີ ບໍ່ໃຫ້ຜູ້ກ່ຽວລົງຫລີ້ນນຶ່ງເກມ ແລະ ທ້າວ Naymar ບໍ່ໄດ້ຫລິ້ນເນື່ອງຈາກກະດູກສັນຫລັງຫັກ ໃນຂະນະດຽວກັນ ເຈົ້າໜ້າທີ່ຂັ້ນສູງຄົນນຶ່ງ ທີ່ພົວພັນກັບບໍລິສັດຮັບຕ້ອນ ການແຂ່ງຂັນເຕະ ບານໂລກ ໄດ້ຖືກຈັບຢູ່ບຣາຊິລ ທີ່ພົວພັນກັບການສືບສວນ ຈາກການນຳປີ້ ທີ່ແຈກຢາຍ ລ້າໄປຂາຍຄືນອີກ ແບບຜິດກົດໝາຍນັ້ນ ທ່ານ Ray Whelan ຜູ້ອຳນວຍການ ໃຫ້ການບໍລິການແຂ່ງຂັນ ໄດ້ຖືກກັກໂຕໄວ້ໃນວັນຈັນ ວານນີ້ ທີ່ໂຮງແຮມ Copacabana Palace ໃນນະຄອນ Rio de Janeiro ພວກໄອຍະ ການ ກ່າວວ່າ ຊື່ຂອງທ່ານ Whelan ໄດ້ປະກົດອອກມາຊໍ້າແລ້ວຊໍ້າອີກ ຫລາຍພັນເທຶ່ອຢູ່ໃນ ສາຍສົນທະນາທາງໂທລະສັບ ທີ່ນຳໄປສູ່ການຈັບກຸມ 11 ຄົນ ທີ່ຖືກກ່າວຫາວ່າເຂົ້າຮ່ວມ ໃນການຕົວະຕົ້ມ ທ່ານ Lamine Lafana ຫົວໜ້າບໍລິສັດຂາຍປີ້ກິລາ ທີ່ມີຫ້ອງການຢູ່ ສະຫະລັດ ກໍແມ່ນຜູ້ນຶ່ງໃນຈຳນວນຂອງຜູ້ຖືກຈັບ ເຈົ້າໜ້າທີ່ກ່າວວ່າ ວົງການຂາຍປີ້ຜິດກົດໝາຍ ເຮັດເງິນໄດ້ 450,000 ໂດລາຕໍ່ນຶ່ງເກມ ໂດຍການຂາຍປີ້ ທີ່ມີການແຈກຢາຍລ້າ ທ່ານ Wheland ກຳລັງປະເຊີນໜ້າຕໍ່ການຖືກຕິດຄຸກສີ່ປີ ຖ້າຫາກທ່ານພົບເຫັນວ່າມີ ຄວາມຜິດ